**ОБАВЕШТЕЊЕ**

**У ВЕЗИ СА НАБАВКОМ БЕСПЛАТНИХ УЏБЕНИКА ЗА ШКОЛСКУ 2020/2021. ГОДИНУ**

И ове школске године Министарство просвете ће средствима из буџета Републике Србије финансирати набавку уџбеника, за школску 2020/2021. годину, за одређене категорије корисника.

Право на доделу бесплатних уџбеника остварују ученици:

1.Из социјално/материјално угрожених породица, **примаоцe новчане социјалне помоћи;**

\*решење(копија) којим се утврђује право на остваривање социјалне новчане помоћи

2. Ученици који су у породици **треће или свако наредно рођено дете које је у систему школовања(средња школа, факултет);**

\*потврда образовно-васпитне установе о својству ученика, односно студента.Потврда се прилаже за свако дете.

\*уколико се ученици налазе у основној школи, школа не издаје потврду. Потребно је само да родитељ пријави одељењском старешини у ком разреду и одељењу је дете/деца.

3.Ученици са сметњама у развоју и инвалидитетом који основношколско образовање и васпитање стичу **по индивидуалном образовном плану** и ученици који образовно-васпитни рад не остварују по индивидуалном образовном плану, али **имају потребу за прилагођавањем (увећан фонт, Брајево писмо, електронски формат).**

\*посебна документација није потребна, јер школа поседује податке о наведеним ученицима.

1) У првом циклусу основног образовања и васпитања, биће обезбеђени уџбеници за предмете математика, српски језик/матерњи језик, свет око нас, природа и друштво и страни језик као обавезни предмет,

2) У другом циклусу основног образовања и васпитања, биће обезбеђени уџбеници за предмете математика, српски језик и књижевност/матерњи језик, односно српски језик/матерњи језик, први страни језик, географија, историја, хемија, физика и биологија.

Уколико ученици остварују право на бесплатне уџбенике по било ком основу, потребно је да родитељи пријаве одељењском старешини, а одељењски старешина ће списак са именима и презименима ученика и по ком основу ученици остварују право, доставити школи на мејл dusanrad.skola@gmail.com до четвртка 28. 5. 2020. године.

\*Родитељи будућих првака ће се о испуњавању услова за право на бесплатне уџбенике изјашњавати педагогу/психологу приликом тестирања.

**НАПОМЕНА**

О начину на који ће, као и о времену у ком ће родитељ достављати одељењском старешини доказ да његово дете остварује право на бесплатне уџбенике, родитељ ће бити накнадно обавештен посредством одељењских старешина и школског сајта.

**Пријава одељењском старешини за остваривање права на бесплатне уџбенике у овом моменту није везана за достављање документације!**